《寄怀褚子耘子方 其二》
清代·许传霈

自从黄浦别，时又越秋冬。诗笔君应健，閒居我尚佣。

乱离度岁暮，贫病值年凶。何日重联袂，消寒续旧踪。

作者简介：余生而鲁钝，雅不善诗。岁辛巳，由湖返杭，尤绝意不吟咏，复何稿之可存乎。偶理丛残，有不忍遽弃者，念少壮遭际多艰，赖母教辛勤，良朋切磋，得不汨没天性，言情纪事，时见乎词，则又不可以不存。爰按年录之，起咸丰癸丑，终光绪辛巳，得八卷，计古今体若干首。初有无可斋、倦游轩、七二铃馆、春晖室诸编目，兹分注各年下以存旧名。